Diari Oficial de la Generalitat Valenciana


Sumari del DOGV 9380, del 11-07-2022 (2022/6532)

RESOLUCIÓ de 7 de juliol de 2022, de la Conselleria de Participació, Transparència, Cooperació i Qualitat Democràtica, per la qual es concedeixen per a l'any 2022 les subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6532


Data del document
:   07-07-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 7 de juliol de 2022, de la Conselleria de Participació, Transparència, Cooperació i Qualitat Democràtica, per la qual es concedeixen per a l'any 2022 les subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme. [2022/6532]  
  
Mitjançant l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOGV 7798, 06.06.2016).  
  
Mitjançant la Resolució de 4 de gener de 2022, de la Conselleria de Participació, Transparència, Cooperació i Qualitat Democràtica, es van convocar per a l'any 2022, subvencions destinades a les entitats ciutadanes de la Comunitat Valenciana (DOGV 9252, 10.01.2022).  
Considerant que s'han presentat a la convocatòria 266 sol·licituds d'entitats ciutadanes, de les quals 7 han sigut excloses pels motius exposats més endavant i que s'ha verificat que les entitats beneficiàries de les referides subvencions, compleixen tots els requisits necessaris per a accedir a les ajudes establides en la convocatòria.  
Vist l'informe de la comissió avaluadora, de 4 de maig de 2022, en el qual es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara endavant, LHPG).  
Vista la proposta de resolució provisional de concessió de la Direcció General de Participació Ciutadana publicada en la pàgina web de la Conselleria de Participació, Transparència, Cooperació i Qualitat Democràtica en data 13 de maig de 2022, per a la concessió per a l'any 2022 subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme.  
Una vegada transcorregut el termini de presentació de les al·legacions a la proposta de resolució provisional publicada en la pàgina web de la Conselleria de Participació, Transparència, Cooperació i Qualitat Democràtica en data 13 de maig de 2022 i vist l'informe de la comissió avaluadora de data 8 de juny de 2022, en el qual es concreta el resultat de les revisions de les al·legacions presentades a conseqüència de la publicació de la proposta de resolució provisional abans esmentada, resulta la desestimació de les al·legacions presentades per les entitats següents:  
  
- L'ASSOCIACIÓ D'IMMIGRANTS DE PAÏSOS D'EUROPA DE L'EST A ESPANYA-AIPEA. Exp. TPASOC/2/2022  
€ L'ASSOCIACIÓ QUERA. Exp.TPASOC/122/2022  
€ APAC (ASSOCIACIÓ COMARCAL DE PERSONES AFECTADES PEL CÀNCER) VILLENA. Exp. TPASOC/20/2022  
€ REES PAÍS VALENCIÀ XARXA D'ECONOMIA ALTERNATIVA I SOLIDÀRIA. Exp. TPASOC/227/2022  
€ L'ASSOCIACIÓ LUMA. Exp. TPASOC/84/2022  
€ L'ASSOCIACIÓ DANY CEREBRAL ADQUIRIT I ICTUS DE LA VEGA BAIXA. Exp. TPASOC/171/2022  
€ LA UNIÓ DE CONSUMIDORS DE LA COMUNITAT VALENCIANA. Exp. TPASOC/139/2022  
€ ACCIÓ CULTURAL DEL PAÍS VALENCIÀ. Exp. TPASOC/189/2022  
€ L'ASSOCIACIÓ PER LA SALUT INTEGRAL DELS MALALTS MENTALS - ASIEM. Exp. TPASOC/50/2022  
€ L'ASSOCIACIÓ D'ENGINYERS INDUSTRIALS DE LA COMUNITAT VALENCIANA. Exp. TPASOC/200/2022  
€ L'AMPA SAGRAT COR DE QUART DE POBLET. Exp. TPASOC/45/2022  
€ LA FEDERACIÓ ESPANYOLA D'ASSOCIACIONS PRO-LACTÀNCIA MATERNA. Exp. TPASOC/260/2022.  
  
Vist l'informe de l'òrgan instructor, pel qual es comunica que les entitats beneficiàries de les referides subvencions compleixen tots els requisits necessaris per a accedir a les ajudes establides en la convocatòria.  
Vista la proposta de resolució de la Direcció General de Participació Ciutadana de la Conselleria de Participació, Transparència, Cooperació i Qualitat Democràtica de data 16 de juny de 2022, per a la concessió per a l'any 2022 subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme.  
Per això i fent ús de les facultats que confereix l'article 9 i 10 de l'Ordre 4/2016, així com en la part resolutiva onze de la resolució de 4 de gener de 2022, i de conformitat amb el que preveu el decret 179/2020, de 30 d'octubre, del Consell, d'aprovació del Reglament orgànic i funcional de la conselleria de participació, transparència, cooperació i qualitat democràtica, i l'article 160.4 de l'LHPG, resolc:  
  
Primer  
Concedir la subvenció a les entitats que se citen en l'annex I d'aquesta resolució per un import total d'1.500.000 euros (un milió cinc-cents mil euros), destinats a finançar les subvencions a les entitats ciutadanes de la Comunitat Valenciana a càrrec de l'aplicació pressupostària 50.03.12.865.19.3, línies S7310000 i S8357000, dels pressupostos de la Generalitat per a l'exercici 2022, d'acord amb el detall següent:  
- Línia S7310000: 885.000 euros (huit-cents huitanta-cinc mil euros), i  
- Línia S8357000: 615.000 euros (sis-cents quinze mil euros).  
Segons el que estableix la part dispositiva nou de la Resolució de 4 de gener de 2022, la subvenció màxima a concedir per projecte serà:  
a) Per al cas de confederacions i federacions d'associacions, siga quin siga el seu àmbit territorial, i fundacions i associacions d'àmbit autonòmic: 27.000 euros per projecte.  
b) Per al cas de fundacions i associacions d'àmbit inferior a l'autonòmic: 7.000 euros per projecte.  
Els projectes que hagen superat la puntuació de 50 punts, se subvencionaran atenent el límit anterior, i es concediran les subvencions per ordre de puntuació de major a menor fins a esgotar els fons previstos en la convocatòria.  
L'import global màxim establit en la part resolutiva tres de la Resolució de 4 de gener de 2022, per a finançar aquestes subvencions, es distribuirà destinant un 80 % (1.200.000 euros) a l'apartat a i el 20 % (300.000 euros) per a l'apartat b.  
  
Segon  
Qualsevol entitat sol·licitant podrà renunciar a la subvenció concedida amb anterioritat al lliurament de la subvenció, de manera expressa i per qualsevol mitjà que permeta la seua constància.  
En cas que es produïsca la renúncia d'alguna de les entitats beneficiàries a la subvenció en el termini d'un mes des de la publicació definitiva, el crèdit pressupostari no aplicat podrà concedir-se sense necessitat de nova convocatòria, a l'entitat sol·licitant següent per ordre de puntuació i que haja superat la puntuació mínima i no haja resultat beneficiari.  
  
Tercer  
De conformitat amb el que estableix l'article 27 de la Llei 38/2003, de 17 de novembre, general de subvencions (en endavant, LGS), i per la falta de disponibilitat de fons, van ser requerides las entitats que es detallen a continuació, perquè en el termini de 10 dies hàbils reformularen el projecte presentat, havent-se produït aquesta reformulació en el termini requerit:  
  
- TPASOC/93/2022, FEDERACIÓ ESPANYOLA DE MALALTIES RARES (FEDER) (N44001713)  
- TPASOC/55/2022, ASSOCIACIÓ DE FAMILIARS DE MALALTS D'ALZHEIMER D'ALZIRA (AFA-ALZIRA) (V48659707)  
Quart  
En l'annex II se relacionen les entitats els projectes de les quals han superat els 50 punts i que no han obtingut subvenció per haver-se esgotat els fons establits en la convocatòria.  
  
Cinqué  
D'acord amb la valoració efectuada, les entitats ciutadanes de la Comunitat Valenciana relacionades en l'annex III no podran rebre aportació econòmica en concepte de subvenció en no haver aconseguit la puntuació mínima de 50 punts, segons el que es disposa en la part resolutiva huit de la Resolució de 4 de gener de 2022.  
  
Sisé  
Les entitats ciutadanes que s'assenyalen en l'annex IV han quedat excloses pels motius que es detallen, per la qual cosa no han pogut ser avaluades.  
  
Seté  
El deslliurament de pagament es realitzarà del 100 per 100 de l'import de la subvenció concedida, en pagament únic, mitjançant transferència bancària al compte designat per l'entitat beneficiària en la seua sol·licitud.  
El pagament de l'import de la subvenció concedida es farà efectiu després de la publicació en el Diari Oficial de la Generalitat Valenciana de la resolució de concessió o denegació de les subvencions, dictada per la persona titular de la Conselleria de Participació, Transparència, Cooperació i Qualitat Democràtica.  
  
Huité  
Les entitats beneficiàries de la subvenció hauran d'ajustar-se als requisits i formes d'acreditació establits en els articles 30 i 31 de l'LGS, així com en l'article 169 de l'LHPG, havent de presentar un compte justificatiu simplificat, de conformitat amb l'article 75 de l'RD 887/2006, de 21 juliol pel qual s'aprova el reglament de la Llei 38/2003, de 17 novembre, general de subvencions, que contindrà la documentació detallada en la part resolutiva tretze de la Resolució de 4 de gener de 2022.  
  
El termini màxim per a la presentació de la justificació de la subvenció finalitzarà el 31 de març de 2023.  
La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret de l'audiència de l'entitat beneficiària.  
Procedirà el reintegrament de les quantitats percebudes i l'exigència de l'interés de demora corresponent, des del moment del pagament de la subvenció fins hui en què s'acorde la procedència del reintegrament, en els casos previstos en l'article 37 de l'LGS i d'acord amb el que s'estableix en l'article 172 de l'LHPG.  
  
Nové  
Es realitzarà la comprovació material de l'efectiva realització de l'activitat subvencionada mitjançant un control administratiu, sobre una mostra aleatòria corresponent al 10 % dels projectes concedits.  
  
Contra el que es disposa en aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, a comptar des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 7 de juliol de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.